Jeńšecy

Jeńšecy ( Johnsdorf) su wjeska  w hornjołužiskim wokrjesu Budyšin. Słušeja do Rakečanskeje gmejny a leža 144 m nad mórskej hładźinu pod Kaponicu. Hač do lěta 1936 běchu samostatna gmejna.

 Geografija 
Wjeska leži dwaj kilometraj wuchodnje Rakec při puću do Minakała a je wobdata wot lěsow. Susodnej wjesce stej Njeradk na wuchodźe a Nowa Wjes na zapadźe.

 Ležownostne mjena 
Michał Rostok naliči 1887 slědowace serbske ležownostne mjena: Pola Psowej hrjebje, Huški (Łužki?), Dźěłošća, Pola swjećeća, Při Wólšičkach, Na nowinach.Michał Rostok: Ležownostne mjena. W: ČMS 40 (1887), str. 3–50, tu str. 32 (digitalizat).

 Stawizny 
Prěnje historiske naspomnjenje jako Janßdorff je hakle z lěta 1565.

Po Wienskim kongresu lěta 1815 přińdźe cyły sewjer Hornjeje Łužicy k Pruskej, Jeńšecy wostachu pak sakske. Hranica běžeše hač do lěta 1945 přez holu wuchodnje wjeski.

 Wobydlerstwo a rěč 
W lěće 1884 měješe wjes po Mukowej statistice 77 wobydlerjow, z nich 76 Serbow. Ewangelscy Jeńšečenjo přisłušeja ze 16. lětstotka Rakečanskej wosadźe.

Po ludličenju w lěće 2011 bydlachu we wsy 62 wobydlerjow w přerěznej starobje wot 45,1 lět (Sakska: 46,4).Wuslědki ludličenja 2011 za Rakecy (pdf)

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Rakecy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1565
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936